**Program anual de finanțare nerambursabilă al activităților pentru categorii defavorizate fizic, psihic, mental sau economic, din bugetul Municipiului Odorheiu Secuiesc pe anul 2025**

**Obiectivul principal**

Mobilizarea resurselor voluntare și al eforturilor comunităţii, prin crearea unor condiţii socio-culturale favorabile, refacerea capacității proprii de integrare socio-culturală normală a categoriilor defavorizate. Activităţi pentru prevenirea, limitarea marginalizării a persoanei, familiei, grupurilor ori comunităţilor; Activități în vederea dezvoltării capacităţilor individuale sau colective pentru promovarea principiilor de coeziune şi incluziune socială.

**Definiții**

În înțelesul prezentului anexă, termenii și expresiile de mai jos au următoarea semnificație:

a) **categorii defavorizate fizic, psihic, mental sau economic** - defavorizată este aceea categorie de persoane care se află pe o poziție de inegalitate in raport cu majoritatea cetățenilor datorită originii sociale, a stării fizice, psihice, mentale sau economice/nivelului de trai scăzut.

b) **activități pentru categorii defavorizate** - activităţi pentru prevenirea, limitarea sau înlăturarea efectelor temporare ori permanente ale unor situaţii care pot genera marginalizarea sau excluziunea socială a persoanei, familiei, grupurilor ori comunităţilor; în vederea dezvoltării capacităţilor individuale sau colective pentru promovarea principiilor de coeziune şi incluziune socială; (în afara activităţilor care pot fi subvenţionate conform Legii 34/1998 si Normelor Metodologice din 2001)

**Activităţi eligibile pentru finanţare**

Acţiunile trebuie să se deruleze în perioada mai - noiembrie 2025, dar nu mai devreme de data semnării Contractelor de Finanţare.

**Participanții/beneficiarii activității** sunt persoane defavorizate fizic, psihic, mental sau economic, preponderent cu domiciliul in mun. Odorheiu Secuiesc. Activitatea desfășurata in cadrul proiectului trebuie coordonata si supravegheata de personal specializat din domeniile de intervenție. Se va acorda prioritate iniţiativelor care vizează copiii din medii vulnerabile.

**Beneficiarii finanțării:** persoane fizice sau persoane juridice fără scop patrimonial – asociaţii ori fundaţii constituite conform legii – sau culte religioase recunoscute conform legii și și a căror activitate principală este organizarea acțivităților pentru categorii defavorizate fizic, psihic, mental sau economic.

**Domeniile de intervenţie prioritare, activităţile ţi indicatori** pentru acest program sunt următoarele :

|  |  |  |  |  |
| --- | --- | --- | --- | --- |
| **Nr.** | **Domeniile de intervenţie** | **Activități** | **Indicatori** | **U.M.** |
| 1. | Dezvoltarea serviciilor sociale primare pentru grupurile defavorizate (vârstnici, copii și tineri aflați în dificultate și persoane cu dizabilități) | * Servicii de prevenție; * Educație informală extracurriculară pentru copii și adulți, în funcție de nevoia fiecărei categorii: grădinițe sociale, centre de zi, etc.; * Activități de socializare; * Activități de însușire a unor deprinderi și abilități practice; * Activități de însușire a deprinderilor de igienă personală; * Activități de tip after school. | * Categorii de activități de prevenție și combatere; * Beneficiari direcţi/indirecţi; * Specialişti în domeniu implicaţi în proiect. | * Nr. activități; * Nr. participanți; * Nr. specialişti. |
| 2. | Protejarea grupurilor defavorizate fizic, psihic, mental sau economic | * Campanii de sensibilizare a locuitorilor privind grupurile defavorizate * Tabere * Activităţi de prevenţie * Campanii de informare * Acţiuni de voluntariat * Consiliere * Efectuarea unor studii, chestionare pentru identificarea problemelor | * Categorii de activități de prevenție și combatere; * Beneficiari direcţi/indirecţi; * Specialişti în domeniu implicaţi în proiect. | * Nr. beneficiari; * Nr. activități; * Nr. specialişti. |
| 3. | Stimularea implicării organizațiilor neguvernamentale în creșterea accesului la servicii sociale și de recuperare de specialitate pentru copii cu dizabilități, sau cu întârzieri în dezvoltare | * Activităţi de organizare a campaniilor de conștientizare și informare, * Activităţi de conștientizare și informare în vederea unei mai bune includeri a acestora în comunități, * Consiliere * Activităţi de prevenţie | * Categorii de activități de prevenție și combatere; * Beneficiari direcţi/indirecţi; * Specialişti în domeniu implicaţi în proiect. | * Nr. activităţi; * Nr. beneficiari; * Nr. specialişti. |
| 4. | Stimularea implicării organizațiilor neguvernamentale în dezvoltarea, diversificarea de servicii sociale de asistență de specialitate, îngrijire, găzduire pentru victimele violenței în familie (femei, copii, vârstnici) | * Crearea grupurilor de suport * Consiliere psihologică * Servicii de recuperare pentru victime * Servicii sociale pentru prevenirea şi combaterea violenţei domestice * Campanii de informare * Informarea infracţiunii către serviciile specializate * Activități de menținere sau readaptare a capacităților fizice și psihice | * Categorii de activități de prevenție și combatere; * Beneficiari direcţi/indirecţi; * Specialişti în domeniu implicaţi în proiect. | * Nr. activităţi; * Nr. beneficiari; * Nr. specialişti. |
| 5. | Creşterea gradului de mobilizare a voluntariatului şi a eforturilor comunităţii | * Campanii de recrutare pentru voluntari; * Acţiuni de recompensă; * Traininguri pentru voluntari; * Acţiuni de voluntariat; | * Beneficiari; * Categorii de activităţi; * Instrumente de informare folosite. | * Nr. persoane; * Nr. categorii; * Nr. instrumente; * Nr. acţiuni. |